**Školský poriadok**

Školský rok 2022/2023

Obsah

[Úvod 4](#_Toc113028376)

[Článok 1 Základné údaje o prevádzke školy 5](#_Toc113028377)

[1.1 Základné údaje o prevádzke školy 5](#_Toc113028378)

[1.2 Rozvrh hodín 5](#_Toc113028379)

[1.3 Časové rozdelenie dňa 5](#_Toc113028380)

[Článok 2 Dochádzka žiakov do školy 6](#_Toc113028381)

[2.1 Príchod žiakov do školy 6](#_Toc113028382)

[2.2 Odchod žiakov zo školy 6](#_Toc113028383)

[2.3 Ospravedlňovanie neprítomnosti žiakov na vyučovaní, uvoľňovanie žiakov 7](#_Toc113028384)

[Článok 3 Práva a povinnosti žiaka 8](#_Toc113028385)

[3.1 Práva žiaka 8](#_Toc113028386)

[3.2 Povinnosti žiaka 8](#_Toc113028387)

[3.3 Správanie žiakov v škole 9](#_Toc113028388)

[3.4 Správanie žiakov cez prestávky 10](#_Toc113028389)

[3.5 Správanie žiakov v školskej jedálni 10](#_Toc113028390)

[3.6 Správanie žiakov mimo školy 10](#_Toc113028391)

[3.7 Žiakom nie je povolené: 11](#_Toc113028392)

[3.8 Opatrenia vo výchove 11](#_Toc113028393)

[3.8.1 Pochvaly a ocenenia 11](#_Toc113028394)

[3.8.2 Napomenutie, pokarhanie, znížená známka zo správania 12](#_Toc113028395)

[3.8.3 Ochranné opatrenie 14](#_Toc113028396)

[Článok 4 Podmienky na ochranu zdravia žiakov 15](#_Toc113028397)

[4.1 Podmienky na ochranu zdravia žiakov 15](#_Toc113028398)

[4.2 Ochrana žiakov pred sociálnopatologickými javmi, diskrimináciou alebo násilím 16](#_Toc113028399)

[4.2.1 Prevencia a riešenie šikanovania a kyberšikanovania v škole 16](#_Toc113028400)

[4.2.2 Postupy pri prechovávaní a užívaní legálnych a nelegálnych drog na škole 19](#_Toc113028401)

[Článok 5 Práva a povinnosti zákonného zástupcu 21](#_Toc113028402)

[5.1 Práva zákonného zástupcu 21](#_Toc113028403)

[5.2 Povinnosti zákonného zástupcu 21](#_Toc113028404)

[Článok 6 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy 22](#_Toc113028405)

[6.1 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy 22](#_Toc113028406)

[6.2 Pedagogický zamestnanec je povinný 22](#_Toc113028407)

[6.3 Spolupráca školy a rodiny 23](#_Toc113028408)

[Článok 7 Podmienky nakladania s majetkom školy a jeho ochrana 24](#_Toc113028409)

[7.1 Podmienky nakladania s majetkom školy a jeho ochrana 24](#_Toc113028410)

[Článok 8 24](#_Toc113028411)

[Osobitné bezpečnostné opatrenia 24](#_Toc113028412)

[8.1 Osobitné opatrenia v učebni techniky 24](#_Toc113028413)

[8.2 Osobitné opatrenia pri práci na školskom pozemku 25](#_Toc113028414)

[8.3 Osobitné bezpečnostné opatrenia v učebni školská kuchynka 25](#_Toc113028415)

[8.4 Osobitné opatrenia v učebni chémie 26](#_Toc113028416)

[8.5 Osobitné opatrenia na hodinách telesnej a športovej výchovy 26](#_Toc113028417)

[8.6 Osobitné opatrenia v učebni informatiky 27](#_Toc113028418)

[Článok 9 Opatrenia pri infekčných ochoreniach 28](#_Toc113028419)

[Pedikulóza 28](#_Toc113028420)

[9.1 Povinnosti školského zariadenia 28](#_Toc113028421)

[9.2 Odporúčanie pre rodičov pri výskyte vší - dodržiavanie hygienických zásad v rodine, dodržiavanie osobnej hygieny vrátane 28](#_Toc113028422)

[Článok 10 Iné 29](#_Toc113028423)

[10.1 Triedna samospráva žiakov 29](#_Toc113028424)

[10.2 Povinnosti týždenníkov 29](#_Toc113028425)

[Článok 11 Záverečné ustanovenie 29](#_Toc113028426)

[Príloha č. 1 31](#_Toc113028427)

[Starostlivosť o zovňajšok žiaka a úprava vzhľadu žiaka 31](#_Toc113028428)

[Príloha č. 2 33](#_Toc113028429)

[Používanie mobilných telefónov a iných elektronických zariadení žiakmi v škole 33](#_Toc113028430)

# Úvod

Školský poriadok zahŕňa súbor pravidiel, zásad, práv a povinností, noriem spolužitia a spolupráce celého školského kolektívu žiakov, učiteľov, nepedagogických zamestnancov, zákonných zástupcov žiakov a verejnosti, ktorá je v kontakte so školou, ktorými sa v zmysle práva na vzdelanie zabezpečuje riadny chod školy. Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci a žiaci školy povinní tento školský poriadok dodržiavať.

Školský poriadok upravujepodrobnosti o výkone práv a povinností žiakov   
a ich zákonných zástupcov v škole, o organizácii vyučovania a vnútornom režime školy,   
o podmienkach pre zaistenie bezpečnosti a ochrany zdravia a o podmienkach nakladania s majetkom školy.

Školský poriadok Základnej školy s materskou školou Veľké Leváre bol vypracovaný v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a k nemu vykonávacích predpisov, ako aj ďalších právnych noriem súvisiacich s týmto zákonom pre výchovu a vzdelávanie žiakov.

# Článok 1 Základné údaje o prevádzke školy

## Základné údaje o prevádzke školy

* Školská budova sa otvára o 6.00 hod. Do školskej budovy sa na vyučovanie vchádza hlavným vchodom v čase od 7.45 do 7.55 hod. Budova školy sa o 8.00 hod. zamyká.
* Vyučovanie je organizované podľa rozvrhu hodín, schváleného riaditeľom školy. Začiatok vyučovania je o 8.00 hod. Vyučovacia hodina trvá 45 minút, začína a končí zvonením.
* Cvičenia na ochranu človeka a prírody škola zabezpečuje podľa samostatných plánov (účelové cvičenia, didaktické hry, plavecký výcvik, lyžiarsky výcvik a pod.).
* Ostatná organizácia školského roka je zabezpečovaná podľa Organizačných pokynov MŠVVaŠ SR.

## 1.2 Rozvrh hodín

Každý žiak a pedagogický zamestnanec je povinný rešpektovať rozvrh hodín. Rozvrh hodín schválený riaditeľom školy je zverejnený v každej triede a na webovej stránke školy. Rozvrh dozorov je zverejnený na príslušných chodbách. Rozvrh hodín a rozvrh dozorov sa nachádza aj v zborovni. Vyučujúci sú povinní dodržiavať ich. Začiatok vyučovania je o 8.00 hod. Vyučovacia jednotka trvá 45 minút, začína a končí zvonením. Prestávky medzi vyučovacími hodinami trvajú 15, 10, 5 a 30 minút. Prvé dve prestávky sú 15-minútové.

## 1.3 Časové rozdelenie dňa

07.45 – 07.55 hod. príchod do školy

08.00 – 08.45 hod. 1. vyučovacia hodina

*15-minútová prestávka*

09.00 – 09.45 hod. 2. vyučovacia hodina

*15-minútová prestávka*

10.00 – 10.45 hod. 3. vyučovacia hodina

*10-minútová prestávka*

10.55 – 11.40 hod. 4. vyučovacia hodina

*10-minútová prestávka*

11.50 – 12.35 hod. 5. vyučovacia hodina

*5-minútová prestávka*

12.40 – 13.25 hod. 6. vyučovacia hodina

*30-minútová prestávka*

13.55 – 14.40 hod. 7. vyučovacia hodina

# Článok 2 Dochádzka žiakov do školy

## 2.1 Príchod žiakov do školy

* Žiaci prichádzajú na vyučovanie najneskôr 10 minút pred začiatkom vyučovania.   
  5 minút pred začiatkom vyučovania musia byť v triede s pripravenými učebnými pomôckami.
* Na popoludňajšie vyučovanie a záujmovú činnosť prichádzajú žiaci 5 minút pred začiatkom vyučovania (záujmovej činnosti).
* Po príchode do budovy je žiak povinný sa prezuť v priestore šatní do zdravotne vyhovujúcich prezuviek. Z bezpečnostných dôvodov odporúčame, aby prezuvky mali uzatvorenú pätu a nesmú zanechávať na podlahe čierne stopy.
* Po príchode na popoludňajšie vyučovanie/záujmovú činnosť čaká žiak pred budovou školy.
* V prípade nepriaznivého počasia žiak čaká na vyučovanie/záujmovú činnosť v budove školy pod určeným dozorom (vrátnica).
* Pri skoršom príchode žiak čaká vo vestibule školy, do triedy môže ísť až na pokyn dozor konajúceho učiteľa.
* Jazdiť na bicykloch a iných dopravných prostriedkoch, používať kolieskové korčule, skejtbord v areáli školy a na príchodových chodníkoch je neprípustné. Bicykel sa odkladá na vyhradené miesto do stojana na bicykle.
* Do školy sa prichádza po vyhradených chodníkoch, nie po trávnatých plochách.
* Počas vyučovania a cez prestávky nesmie žiak bez dovolenia učiteľa odísť z budovy alebo areálu školy.
* Budovu školy môže žiak opustiť, ak sa na vrátnici preukáže priepustkou vyplnenou triednym učiteľom alebo vedením školy.

## 2.2 Odchod žiakov zo školy

* Po skončení poslednej vyučovacej hodiny si každý žiak uloží svoje veci do tašky, očistí si svoje pracovné miesto a okolie od papierov a iných nečistôt, vyberie odpadky a všetky veci z lavice a vyloží stoličku na lavicu.
* Na pokyn učiteľa žiaci opustia triedu. Žiaci sa na chodbe správajú slušne, nekričia a v pokoji odchádzajú do šatne, kde sa prezujú, oblečú a opustia školskú budovu. Dodržujú pokyny dozorkonajúceho zamestnanca.
* Žiak je povinný po ukončení vyučovania opustiť školský areál. V budove školy sa môžu zdržiavať iba žiaci, ktorí majú záujmové krúžky alebo iné akcie, pri ktorých je prítomný pedagogický dozor. Škola nenesie zodpovednosť za žiaka, ktorý poruší toto nariadenie.

## 2.3 Ospravedlňovanie neprítomnosti žiakov na vyučovaní, uvoľňovanie žiakov

* Žiak je povinný dochádzať na vyučovanie a ostatné podujatia organizované školou pravidelne a dochvíľne (dodržiavať rozvrh hodín, účasť na vyučovaní voliteľných predmetov, záujmovej činnosti atď.).
* Vyučovanie a podujatia školy môže žiak vymeškať pre chorobu, vážnu udalosť v rodine, pre veľmi nepriaznivé počasie a nepredvídané dopravné pomery.
* Z určitých závažných dôvodov môže zákonný zástupca žiaka požiadať o uvoľnenie z vyučovania – z jednej hodiny uvoľňuje príslušný vyučujúci, z viacerých hodín   
  a z celého vyučovacieho dňa triedny učiteľ, z viacerých dní riaditeľ školy po predložení písomnej žiadosti zákonným zástupcom (napr. vystúpenie s ľudovým súborom, reprezentácia športového klubu, ktorého je žiak členom, pobyt s rodičmi v zahraničí a pod.).
* Ak žiak ostane doma pre nepredvídanú príčinu, zákonný zástupca je povinný oznámiť triednemu učiteľovi príčinu neprítomnosti bez zbytočného odkladu a najneskôr nasledujúci deň.
* Každú neúčasť na vyučovaní je žiak povinný ospravedlniť hodnoverným dokladom alebo písomným ospravedlnením zákonného zástupcu žiaka, lekára.
* Účasť na vyučovaní na 7. hodine je pre žiakov povinná.
* Žiak nesmie svojvoľne odísť zo školy.
* V prípade uvoľnenia žiaka z vyučovania ako aj pri odchode mladšieho žiaka zo školy a školského klubu ho musí osobne prevziať zákonný zástupca alebo osoba splnomocnená na tento úkon. V prípade, že zákonný zástupca súhlasí, aby žiak odchádzal zo školy bez sprievodu, musí písomne upovedomiť triedneho učiteľa.
* Žiak, ktorý bol oslobodený od vyučovania niektorého predmetu, musí byť prítomný na vyučovaní predmetu v predpísanom úbore a zamestnáva sa pomocnými úlohami pri vyučovaní.
* Ak je predmet, v ktorom je žiak oslobodený, zaradený na prvú alebo poslednú vyučovaciu hodinu, žiak sa na vyučovaní predmetu nezúčastňuje na základe rozhodnutia riaditeľa školy vydaného na žiadosť zákonných zástupcov.

# Článok 3 Práva a povinnosti žiaka

## 3.1 Práva žiaka

Každý žiak má právo:

* na ochranu zdravia a bezpečnosť pri výchovno-vzdelávacom procese,
* na individuálny prístup rešpektujúci jeho schopnosti a zdravotný stav,
* na úctu k svojmu vierovyznaniu, svetonázoru a etnickej príslušnosti,
* na ohľaduplné a taktné zaobchádzanie zo strany učiteľov i spolužiakov,
* na komunikáciu so zamestnancami školy v duchu zásad humanity a tolerancie,
* na úctu k svojej osobe a na zabezpečenie ochrany proti fyzickému a duševnému násiliu,
* vyjadriť svoj názor na čokoľvek primeraným spôsobom,
* položiť otázku týkajúcu sa daného učiva a dostať na ňu odpoveď,
* na jemu zrozumiteľný výklad učiva,
* na objektívne hodnotenie,
* na oboznámenie sa s kritériami, podľa ktorých je hodnotený, a poznať výsledok hodnotenia,
* na dodržiavanie základných psychohygienických noriem vo výchovno-vzdelávacom procese,
* na zapožičanie učebníc a povinnosť vrátiť ich nepoškodené po ročnom užívaní škole,
* na prestávku, ako ju stanovuje školský poriadok školy, na oddych v celom rozsahu trvania prestávky,
* ospravedlniť svoju nepripravenosť na vyučovaciu hodinu pred jej začiatkom zo závažného dôvodu,
* zdravotne postihnutý žiak má právo na primerané personálne, materiálno-technické a priestorové podmienky.

## 3.2 Povinnosti žiaka

K povinnostiam žiaka patrí:

* osvojiť si vedomosti, zručnosti a návyky poskytované základnou školou,
* osvojiť si a zachovávať základné pravidlá a časový harmonogram a program školy, rešpektovať jej zameranie a svojimi vzájomnými vzťahmi prispieť k dobrej atmosfére,
* osvojiť si zásady mravného správania, vedomosti a praktické zručnosti na veku primeranej úrovni,
* svojím vystupovaním a činnosťou neobmedzovať osobnú slobodu iných a neohrozovať ich mravnosť, zdravie a bezpečnosť,
* osvojiť si zásady vlastenectva, humanity, demokracie a správať sa podľa nich,
* byť disciplinovaný, plniť pokyny pedagogických a iných zamestnancov a správať sa   
  v škole i mimo nej tak, aby robil česť sebe i škole,
* chrániť vlastné zdravie a zdravie iných, dbať o čistotu a poriadok, pomáhať pri udržiavaní poriadku v škole a jej okolí,
* zachovávať osobnú hygienu a hygienu prostredia, byť v škole vhodne a čisto upravený, nevzbudzovať svojím zovňajškom pohoršenie (viď. príloha č.1)
* šetriť školské zariadenia, chrániť ich pred poškodením, hospodárne zaobchádzať s učebnicami a učebnými pomôckami,
* dodržiavať vyučovací čas, rozvrh prestávok, zasadací poriadok v triedach a plniť ďalšie pokyny obsiahnuté v školskom poriadku školy,
* udržiavať v škole poriadok - v triedach, na chodbách i v areáli školy,
* **mobilné telefóny, ipody, smartfóny a iné multimediálne zariadenia má žiak prísne zakázané nosiť a používať ich v škole bez dovolenia riaditeľa školy! V prípade, že žiak bude mať takéto zariadenia v škole, budú mu bezodkladne odobraté a ich vrátenie sa riadi pravidlami školského poriadku (viď. príloha č. 2).**
* **Vyššie uvedené predmety nepatria medzi povinné učebné pomôcky, preto škola zakazuje všetkým žiakom nosiť ich do školy.**

## 3.3 Správanie žiakov v škole

* Žiak dochádza na vyučovanie a všetky školské podujatia včas, riadne pripravený, so všetkými učebnicami a školskými potrebami, ktoré podľa rozvrhu potrebuje na vyučovanie.
* Žiak má triednym učiteľom určené miesto podľa zasadacieho poriadku, ktoré nesmie v priebehu vyučovania svojvoľne meniť. V odborných učebniach a v dielni určuje žiakovi miesto príslušný vyučujúci.
* Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
* Žiak ihneď oznámi príslušnému vyučujúcemu každý, aj drobný úraz alebo zdravotný problém.
* Žiak môže opustiť triedu, cvičisko, pracovné miesto alebo školu len so súhlasom vyučujúceho.
* Manipulovať s oknami, žalúziami, svetelnými vypínačmi a didaktickou technikou umiestnenou v učebniach môžu žiaci len so súhlasom učiteľa.
* Otvárať okná smie žiak len v prítomnosti učiteľa.

## Správanie žiakov cez prestávky

* Počas prestávok sa žiaci zdržiavajú v triedach alebo na príslušných chodbách. Žiaci desiatujú, pripravujú na nasledujúcu hodinu.
* Pohyb po chodbách mimo svojho poschodia, po schodiskách a iných priestoroch školy bez dovolenia dozor konajúceho alebo triedneho učiteľa je zakázaný!
* Počas 10-minútových prestávok sa žiaci zdržiavajú v triedach alebo na príslušných chodbách. Dvere do triedy majú dokorán otvorené.

15-minútovú prestávku môžu žiaci tráviť v školskom átriu alebo na chodbe na poschodí, na ktorom sa nachádza ich trieda. V daných priestoroch môžu byť len s dozor konajúcim učiteľom.

* Z dôvodu bezpečnosti sa po chodbách a schodištiach chodí vpravo a krokom.
* Odpadky odhadzujú žiaci do košov, je zakázané rozhadzovať odpadky po chodbách, toaletách, hádzať ich do záchodových mís, pisoárov a umývadiel.
* Presun z triedy do triedy a do odborných učební, vynímajúc telocvične a učebňu techniky, uskutočňujú žiaci samostatne 5 minút pred koncom prestávky. Riadia sa pokynmi vyučujúceho.
* Presun priestorov telocvične a učebne techniky uskutočňujú žiaci samostatne na konci prestávky. Riadia sa pokynmi vyučujúceho.
* Počas 15-minútových prestávok majú žiaci možnosť kúpiť si občerstvenie v mliečnom automate.
* Na toaletách sa žiaci zdržiavajú len nevyhnutný čas, šetria toaletnými potrebami.

## ****3.5 Správanie žiakov v školskej jedálni****

* Do školskej jedálne prichádza žiak v prezuvkách.
* Tašky a vrchné ošatenie si odkladá na určené miesto.
* Žiaci dbajú o poriadok a správne stolovanie.
* Po jedle odnesú špinavý riad k okienku zberu špinavého riadu.
* Žiaci sa správajú slušne a zdvorilo k personálu kuchyne.
* Žiaci sa riadia pokynmi pedagogického dozoru v školskej jedálni.

## 3.6 Správanie žiakov mimo školy

* Žiak je povinný správať sa slušne na školských výletoch, školských akciách i mimo školy aj v mimovyučovacom čase, počas voľných dní a školských prázdnin.
* Žiak je zdvorilý voči všetkým osobám v škole i mimo nej.
* Chráni si svoje zdravie a zdravie svojich spolužiakov, dbá o bezpečnosť na ulici a dodržuje dopravné predpisy.
* Žiak sa vo večerných hodinách na verejných, kultúrnych, športových a spoločenských podujatiach zúčastňuje iba v sprievode zákonných zástupcov alebo inej dospelej osoby.

## 3.7 Žiakom nie je povolené:

* Prinášať do školy veci, časopisy, hry, fotografie a hry akéhokoľvek mediálneho formátu, ktoré propagujú pornografiu.
* Manipulovať s vecami zabezpečujúcimi ochranu budovy a majetok školy (napr. hasiace prístroje, elektrické zásuvky atď.).
* Používať vulgárne výrazy.
* Priniesť do školy a používať mobilný telefón alebo iné multimediálne zariadenie.
* Nosiť do školy cenné veci a neprimerane vysoké čiastky peňazí; v prípade straty či odcudzenia ide o osobnú zodpovednosť žiaka a zákonného zástupcu.
* **Robiť si zvukový a obrazový záznam na hodine bez súhlasu vyučujúceho, ako aj zverejňovať urážlivé komentáre na vyučujúcich na sociálnych sieťach**. (Pozor, toto môže mať u starších žiakov aj trestnoprávne následky.)
* Šikanovať alebo sa zúčastňovať šikany či kyberšikany na spolužiakoch, zamestnancoch školy či iných osobách. V prípade podozrenia na výskyt šikany v školskom i mimoškolskom prostredí sa škola riadi školským poriadkom a príslušnou smernicou, ktorá je súčasťou školskej dokumentácie.
* Našepkávať, zabávať sa počas vyučovacej hodiny.
* Prechovávať zbrane a predmety ohrozujúce zdravie (napr. nôž, zábavná pyrotechnika, sklenené nádoby, horľavé látky a iné).
* Prejavovať alebo propagovať rasovú, náboženskú či inú intoleranciu.

## 3.8 Opatrenia vo výchove

### 3.8.1 Pochvaly a ocenenia

Za vzorné správanie, za vzorné plnenie povinností alebo za statočný čin možno žiakovi udeliť pochvalu alebo iné ocenenie.

#### Pochvala triednym učiteľom

Udeľuje sa za:

* výborný prospech (do priemeru známok 1,5 bez známky 3 – dobrý),
* vzorné a príkladné správanie,
* reprezentáciu triedy v školských súťažiach,
* aktívnu pomoc učiteľom pri riešení úloh,
* udeľuje sa spravidla najviac 2x ročne (písomne).

#### Pochvala riaditeľom školy

Udeľuje sa za:

* výborný prospech (do priemeru známok 1,0),
* úspešnú reprezentáciu školy,
* prezentáciu školy na verejnosti,
* schopnosť spolupráce a ochotu pomôcť iným,
* za záslužný alebo statočný čin,
* udeľuje sa pri koncoročnom hodnotení žiakov (písomne).

### 3.8.2 Napomenutie, pokarhanie, znížená známka zo správania

Ak sa žiak previní proti školskému poriadku, možno mu udeliť napomenutie alebo pokarhanie od triedneho učiteľa, pokarhanie od riaditeľa, ako aj udeliť zníženú známku zo správania.

#### Napomenutie od triedneho učiteľa

Udeľuje sa za:

* bezdôvodný oneskorený príchod na vyučovanie,
* neprezúvanie sa v priestoroch školy,
* nesplnenie si povinnosti týždenníka,
* za porušenie zákazu používania mobilného telefónu a iných multimediálnych zariadení (za odobratie zariadenia druhýkrát),
* nevhodné správanie voči učiteľom a zamestnancom školy,
* iné menej závažné priestupky podľa posúdenia triedneho učiteľa,
* nedbalú školskú dochádzku – **do 5 neospravedlnených vymeškaných hodín** (ďalej len NH),
* spravidla podľa situácie a potreby.

#### Pokarhanie od triedneho učiteľa

Udeľuje sa za:

* vulgárne vyjadrovanie,
* vyhadzovanie odpadkov cez okná školy, sedenie alebo státie na okenných parapetoch a vykláňanie sa z okien,
* naháňanie sa po triede a chodbe školy,
* za porušenie zákazu používania mobilného telefónu a iných multimediálnych zariadení (za odobratie zariadenia tretíkrát),
* porušenie zákazu svojvoľne manipulovať s učebnými pomôckami, pracovným náradím, strojmi a prístrojmi v špeciálnych učebniach,
* záškoláctvo – **od 5 do 10 NH,**
* za neadekvátne správanie sa na vyučovacích hodinách, ako aj počas prestávok,
* za neslušné správanie sa, nevhodné a vulgárne nadávky spolužiakom, pedagogickým a nepedagogickým zamestnancom školy,
* spravidla 2x ročne (písomne).

#### Pokarhanie od riaditeľa školy

Udeľuje sa za:

* fajčenie, užívanie žuvacieho tabaku, požívanie alkoholických nápojov a iných druhov toxikománie v školských priestoroch a na školských akciách,
* podvádzanie, krádeže, šikanovanie, záškoláctvo – **od 10 do 14** **NH,**
* opakujúce sa neslušné správanie, opakované nevhodné a vulgárne nadávky spolužiakom, pedagogickým a nepedagogickým zamestnancom školy,
* za porušenie zákazu používania mobilného telefónu a iných multimediálnych zariadení (za odobratie zariadenia štvrtýkrát),
* ignorovanie výziev učiteľa k práci, znemožňovanie práce učiteľom a spolužiakom,
* pri hodnotení spravidla 2x ročne (písomne).

#### Znížená známka zo správania na 2. stupeň

Udeľuje sa za:

* záškoláctvo – **15 až 30 NH,** opakované opustenie školy bez povolenia,
* šikanu a kyberšikanu,
* opakované fajčenie, užívanie žuvacieho tabaku a požívanie alkoholických nápojov a iných druhov toxikománie v školských priestoroch a na školských akciách,
* prinášanie predmetov ohrozujúcich život a zdravie a predmetov, ktoré rozptyľujú pozornosť žiakov pri vyučovaní,
* úmyselné poškodenie školského zariadenia,
* za porušenie zákazu používania mobilného telefónu a iných multimediálnych zariadení (za odobratie zariadenia piatykrát),
* falšovanie lekárskych ospravedlnení a ospravedlnení od zákonných zástupcov,
* prepísanie známky v žiackej knižke.

#### Znížená známka zo správania na 3. stupeň

Udeľuje sa za:

* opakujúce sa závažné priestupky,
* krádež, závažné prejavy šikany a kyberšikany,
* úmyselné ublíženie na zdraví,
* záškoláctvo – **od 31 do 60 NH**.

#### Znížená známka zo správania na 4. stupeň

Udeľuje sa za:

* spáchanie takého zločinu, ktorým bola ohrozená výchova ostatných žiakov,
* spáchanie takého činu, pri ktorom boli ohrozené bezpečnosť a zdravie žiakov a zamestnancov školy,
* záškoláctvo **nad 60 NH.**

### 3.8.3 Ochranné opatrenie

Ak žiak svojím správaním a agresivitou ohrozuje bezpečnosť a zdravie spolužiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania a umiestnenie žiaka za prítomnosti pedagogického zamestnanca do samostatnej miestnosti. Riaditeľ školy okamžite bezodkladne privolá zákonného zástupcu, zdravotnú pomoc, policajný zbor. Ochranné opatrenieslúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

# Článok 4 Podmienky na ochranu zdravia žiakov

## 4.1 Podmienky na ochranu zdravia žiakov

* Žiak je povinný dodržiavať všetky pravidlá týkajúce sa bezpečného správania v škole.
* 10-minútové prestávky sú určené na krátky oddych, prípravu na nasledujúcu hodinu. Po prvej a druhej vyučovacej hodine sú prestávky (15 minút) určené na nákup v mliečnom automate  
  a desiatu. V prípade potreby zakúpenia desiaty v mliečnom automate, žiak nebeží po chodbe.
* Žiak má zakázané vykláňať sa z okien, sedieť na parapetných doskách, manipulovať s oknami bez dozoru učiteľa.
* V prípade priaznivého počasia vychádzajú žiaci počas 15. minútových prestávok na pokyn dozor konajúcich učiteľov do átria školy. Vyhradené priestory žiak nemôže v žiadnom prípade opustiť bez súhlasu dozoru.
* Do odborných učební sa žiak presúva na pokyn učiteľa.
* V prípade, že žiak utrpí na vyučovacej hodine alebo cez prestávku akýkoľvek úraz, nahlási to ihneď vyučujúcemu alebo dozor konajúcemu učiteľovi, resp. triednemu učiteľovi. Ak to nemôže v prípade úrazu urobiť sám, požiada o nahlásenie spolužiaka alebo iného žiaka školy, ktorý sa nachádza v jeho blízkosti.
* Žiak školy má prísny zákaz fajčiť, požívať alkoholické nápoje, drogy a iné omamné látky v škole, v celom areáli školy, ale aj mimo školy a na všetkých akciách organizovaných školou. Aj prinesenie cigariet, alkoholu, drog, prípadne iných omamných látok do areálu školy sa považuje za mimoriadne závažné a hrubé porušenie školského poriadku. Rovnako aj propagácia týchto látok na oblečení žiakov či inými predmetmi je zakázaná.
* Ak vyučujúci zistí u žiaka alkohol, zápalky, cigarety či iné drogy a omamné látky, odoberie ich žiakovi a odovzdá riaditeľovi školy.
* Žiak chodí do školy čisto a primerane veku oblečený. Odporúčame prezúvať sa do zdravotne vyhovujúcich prezuviek (obuv so svetlou podrážkou a  plnou pätou).
* Pri prácach v dielni, na pozemku, v odborných učebniach a na hodinách telesnej výchovy dodržiava predpisy, o ktorých ho poučia učitelia daných predmetov.
* Na hodiny výtvarnej výchovy, pracovnej výchovy a telesnej výchovy si nosí vhodný pracovný a športový úbor.
* Ak žiak ochorie alebo sa zdržuje v prítomnosti osôb, ktoré ochoreli na prenosnú chorobu, ihneď túto skutočnosť zákonný zástupca oznámi riaditeľovi školy.
* V prípade, že sa žiak počas vyučovania necíti zdravotne v poriadku, ohlási to ihneď vyučujúcemu.
* Žiak sa stará o svoje zdravie a zdravie svojich spolužiakov. Správa sa tak, aby sebe ani svojim spolužiakom nespôsobil ujmu na zdraví. Dodržiava pokyny na zachovanie čistoty v triede a v škole, dodržiava zásady osobnej hygieny.
* Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov.

## 4.2 Ochrana žiakov pred sociálnopatologickými javmi, diskrimináciou alebo násilím

### 4.2.1 Prevencia a riešenie šikanovania a kyberšikanovania v škole

#### Charakteristika šikanovania

Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie psychického alebo fyzického násilia voči žiakovi alebo skupine žiakov, ktorí sa nevedia alebo nemôžu brániť. Šikanovanie môže zanechať následky na psychickom a fyzickom zdraví.

#### Znaky šikanovania

* Úmysel bezprostredne smerujúci k fyzickému alebo psychickému ublíženiu druhému,
* agresia jedného žiaka alebo skupiny žiakov,
* opakované útoky,
* nevyrovnaný pomer síl medzi agresorom a obeťou.

#### Prejavy šikanovania

* fyzické útoky (napr. bitky, škrabance, kopance, úder, ...)
* urážlivé prezývky, nadávky,
* verbálne útoky,
* rozširovanie nepravdivých informácií, ohováranie, klamstvá,
* posmech, neslušné gestá,
* tvrdé príkazy vykonať určitú vec proti svojej vôli,
* odcudzenie veci, prehliadanie a ignorovanie obete,

#### Znaky kyberšikanovania a elektronického obťažovania

* ide o útoky realizované prostredníctvom on–line priestoru/aplikácii,
* kyberšikana prevažne začína ako nevinný žart, ktorý postupne začne meniť život medzi rovesníkmi i v domácom prostredí,
* ponižovanie, urážanie, vydieranie, zastrašovanie a obťažovanie, ktoré sa deje prostredníctvom online priestoru/ aplikácií a mobilných zariadení (prostredníctvom chatu, sms správ, mms správ, e-mailom, tweetom, komentárom, zverejnením komentárov iného, preposielaním správ, zverejnením fotografií správ, alebo kópií správ, alebo príspevkov atď.). Často ide o typické prejavy psychickej šikany, na ktoré sú využívané elektronické prostriedky a sú realizované prostredníctvom online priestoru,
* elektronické obťažovanie je úmyselné konanie, ktorým je niekto (žiak, alebo zamestnanec školy) opakovane ponižovaný, zastrašovaný, alebo dlhodobo inak obťažovaný inou osobou,
* elektronickým obťažovaním je neoprávnené zverejnenie, sprístupnenie, alebo preposlanie či zdieľanie fotografií, videa, alebo zvukového záznamu (bez súhlasu, alebo bez vedomia dotknutej osoby a to opakovane, alebo jednorazovo) iným osobám.

Z hľadiska **priestupkového zákona** môže šikanovanie napĺňať skutkovú podstatu **priestupkov** (proti občianskemu spolunažívaniu, proti majetku).

Z hľadiska **trestného zákona** môže šikanovanie naplniť skutkovú podstatu **trestného činu** (prečin alebo zločin – ohováranie aj na sociálnych sieťach, nebezpečné vyhrážanie, ublíženie na zdraví, obmedzovanie osobnej slobody, nátlak, vydieranie, lúpež, krádež, poškodzovanie cudzej veci, neoprávnené užívanie cudzej veci).

**Páchateľom trestného činu** je ten, kto **trestný čin spáchal sám.** Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb.

Trestne zodpovedný je ten, kto v čase spáchania činu dovŕšil 14. rok veku.

Pedagogický zamestnanec, ktorému bude známy prípad šikanovania a neprijme v tomto smere žiadne opatrenie, sa vystavuje riziku trestného postihu. Svojím konaním môže naplniť i skutkovú podstatu trestného činu – neprekazenia, neoznámenia trestného činu alebo ublíženia na zdraví, a to tak, že inému z nedbanlivosti ublíži na zdraví tým, že poruší oznamovaciu povinnosť vyplývajúcu z jeho zamestnania, povolania, postavenia či funkcie.

#### Prevencia šikanovania a kyberšikanovania

Škola netoleruje šikanovanie v žiadnych podobách!!! V rámci účinnej prevencie šikanovania škola:

* vytvára priaznivú klímu,
* zabezpečuje úzku spoluprácu medzi žiakmi, zamestnancami školy a zákonnými zástupcami, jasne vymedzuje možnosť oznamovať aj zárodky šikanovania (pri zachovaní dôvernosti oznámení),
* školským poriadkom jasne stanovuje pravidlá správania, vrátane sankcií za ich porušovanie, vedie písomnú dokumentáciu o riešení konkrétnych prípadov šikanovania,
* v súlade s pracovným poriadkom zaisťuje zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej a mimoškolskej činnosti v priestoroch, kde by mohlo dôjsť k šikanovaniu (toalety, šatne),
* pre pedagogických zamestnancov a zákonných zástupcov organizuje semináre   
  s odborníkmi zaoberajúcimi sa danou problematikou,
* informuje verejnosť o tom, čo robiť v prípade, keď sa dozvie o šikanovaní (poskytnutie kontaktov na inštitúcie, ktoré sa šikanovaním zaoberajú),
* zabezpečuje vzdelávanie triednych učiteľov, koordinátorov prevencie a výchovných poradcov v oblasti prevencie šikanovania,
* pri riešení problémov so šikanovaním úzko spolupracuje s odborníkmi príslušného centra výchovnej a psychologickej prevencie,
* stanovuje oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bez meškania problém rieši a každej obeti poskytne okamžitú pomoc.

#### Metódy riešenia šikanovania a kyberšikanovania školou

* Zaistenie ochrany obetiam.
* Rozhovor so žiakmi, ktorí na šikanovanie upozornili, rozhovor s obeťou, s agresormi.
* Nájdenie vhodných svedkov (individuálne, prípadne konfrontačné rozhovory so svedkami). **Nikdy nekonfrontovať obete a agresorov!** Zabránenie agresorom krivo vypovedať, izolovanie, neumožnenie dohody na spoločnej výpovedi.
* Kontaktovanie zákonných zástupcov.
* Kontaktovanie centra výchovného a psychologického poradenstva alebo diagnostického centra.
* Poskytnutie podpory obeti.
* Nahlásenie závažnejšieho prípadu šikanovania polícii.

#### Opatrenia

Pre obete:

* Odporúčanie zákonným zástupcom obetí vyhľadať individuálnu odbornú starostlivosť.
* Zorganizovanie skupinového intervenčného programu riaditeľom školy v spolupráci s centrom výchovného a psychologického poradenstva.

Pre agresorov:

* Odporúčanie zákonným zástupcom agresorov vyhľadať individuálnu odbornú starostlivosť.
* Udelenie opatrenia vo výchove – napomenutie a pokarhanie triednym učiteľom, pokarhanie riaditeľom školy, zníženie známky zo správania.
* Preradenie žiaka do inej triedy, ak to podmienky školy dovoľujú.
* V mimoriadnych prípadoch:
* odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória,
* oznámenie príslušnému ÚPSVaR – odbor sociálnoprávnej ochrany detí za účelom využitia nutných výchovných opatrení v prospech maloletých v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene   
  a doplnení niektorých zákonov v znení neskorších predpisov,
* oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

#### Spolupráca školy s rodičmi žiakov

* Pri podozrení zo šikanovania škola predvolá rodičov obete i agresorov na pohovor   
  s riaditeľom školy v prítomnosti výchovného poradcu alebo koordinátora prevencie.  
  Z pohovoru sa vyhotoví písomný zápis.
* Upozorní rodičov, aby sledovali možné príznaky šikanovania a ponúkne im pomoc.
* Zabezpečí taktný prístup a zachovanie dôvernosti informácií zo strany pedagogických zamestnancov.

#### Spolupráca školy s inými inštitúciami

V rámci prevencie šikanovania škola:

* úzko spolupracuje s centrom pedagogicko-psychologického poradenstva a prevencie (ďalej len CPPPaP),
* riadi sa opatreniami a odporúčaniami štátnej školskej inšpekcie a CPPPaP.

Pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný bez zbytočného odkladu oznámiť túto skutočnosť:

* príslušnému útvaru policajného zboru,
* orgánu sociálnoprávnej ochrany.

### 4.2.2 Postupy pri prechovávaní a užívaní legálnych a nelegálnych drog na škole

* Žiaci základnej školy nesmú fajčiť, piť alkoholické nápoje, požívať a vdychovať omamné látky a drogy, hrať o peniaze, a to aj mimo školy.
* Je povinnosťou každého žiaka, učiteľa, vychovávateľa i ostatných zamestnancov školy informovať triedneho učiteľa o žiakovi, ktorý fajčí, pije alkohol alebo užíva drogy v školskom prostredí i mimo neho.
* Po oznámení uvedenej skutočnosti sa triedny učiteľ diskrétne porozpráva so žiakom o jeho problémoch, o príčinách užívania návykových látok, o ich škodlivosti   
  a o dôsledkoch ich užívania. O pohovore so žiakom urobí **zápis do elektronickej žiackej knižky** a v nastávajúcom období venuje žiakovi zvýšenú pozornosť.
* Ak žiak v sledovanom období nezmení vzťah k návykovým látkam, triedny učiteľ žiakovi **udelí pokarhanie triednym učiteľom, predvolá rodičov** a zorganizuje spoločné stretnutie za účasti výchovného poradcu/školského psychológa, koordinátora prevencie drogovej závislosti, zástupcu vedenia školy. Nasleduje **pokarhanie žiaka riaditeľom školy**.
* Ak ani vtedy žiak nezmení správanie, triedny učiteľ opätovne zorganizuje stretnutie, na ktoré pozve prípadne i policajta alebo kurátora. Po prešetrení skutočnosti kolektívny orgán navrhne opatrenia. Riaditeľ školy zabezpečí stretnutie s odborníkom – psychológom, lekárom. Žiakovi bude **znížená známka zo správania.**
* Povinnosťou triedneho učiteľa je viesť evidenciu pochvál i priestupkov žiakov a o zistených skutočnostiach vhodnou formou informovať na triednických hodinách, na nástenných novinách v triede, spôsob riešenia zaznamenávať v školskej dokumentácii, pravidelne spolupracovať s rodičmi a o problémoch informovať pedagogickú radu pri riešení výchovných problémov.
* Učiteľský dozor v čase prestávok bude vykonávať kontrolu priestorov školy v predmetnej veci, hlavný dôraz klásť na sociálne zariadenia a skryté priestory v areáli školy.
* Pre všetkých žiakov školy organizovať dlhodobé športové súťaže, organizovať jednorazové spoločensko-kultúrne podujatia s cieľom odpútať žiakov školy od myšlienok na užívanie drog a toxikomániu. Na tieto účely využívať prostriedky z dotovaných na škole vypracovaných projektov, prípadne z príspevku združenia rodičov školy.
* Koordinátor prevencie drogových závislostí zabezpečí výstavu najnovších odborných publikácií, premietanie filmov k problematike, cyklus besied a prednášok s odborníkmi v danej oblasti.
* Triedni učitelia minimálne raz polročne alebo aktuálne podľa potreby budú na triednických hodinách diskutovať o závislostiach najrôznejšieho druhu (drogy, patologické využívanie voľného času, príslušnosť k spoločensky nežiaducim hnutiam   
  a pod.).
* Sporadicky monitorovať správanie žiakov na mládežníckych verejných akciách.
* Rozšíriť spoluprácu školy s rodičmi a školskou samosprávou o aktivity v danej oblasti, iniciovať zapájanie rodičov do aktivít školy ‒ školské výlety, školské akcie a súťaže.
* Spolupracovať s okolitými školami na vytváraní preventívnych stratégií a posilňovaní opatrení na znižovanie dopytu po drogách v rámci regiónu.

# Článok 5 Práva a povinnosti zákonného zástupcu

## 5.1 Práva zákonného zástupcu

Zákonný zástupca žiaka má právonajmä:

* žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania,
* oboznámiť sa so školským vzdelávacím programom školy, školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy,
* vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
* byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
* zúčastniť sa dňa otvorených dverí.

## 5.2 Povinnosti zákonného zástupcu

Zákonný zástupca žiaka je povinný najmä**:**

* dbať o to, aby dieťa dochádzalo do školy pravidelne a včas, s náležitými učebnými pomôckami,
* oznámiť dôvody neprítomnosti dieťaťa na výchove a vzdelávaní najneskôr nasledujúci deň po absencii,
* doložiť doklad najneskôr do 2 dní po ukončení absencie žiaka v súlade so školským poriadkom školy:
  + ospravedlnenie žiaka zákonným zástupcom písomne alebo elektronicky (cez edupage) v prípade chýbania do 5 vyučovacích dní (zo zdravotných dôvodov),
  + doloženie ospravedlnenia od lekára v prípade chýbania žiaka viac ako 5 dní zo zdravotných dôvodov,

**Zákonný zástupca môže ospravedlniť dieťa zo zdravotných dôvodov najviac 5 po sebe nasledujúcich vyučovacích dní - v prípade opakujúcej sa absencie (10 a viac dní v mesiaci) škola môže kontaktovať pediatra, príp. príslušné úrady z dôvodu prešetrenia plnenia povinnej školskej dochádzky.**

* vytvoriť pre dieťa podmienky na prípravu výchovy a vzdelávania v škole a na plnenie školských povinností,
* dodržiavať podmienky výchovno-vzdelávacieho procesu svojho dieťaťa určené školským poriadkom školy,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú žiak úmyselne zavinil,
* zúčastňovať sa na triednych aktívoch združenia rodičov školy a dostaviť sa do školy na predvolanie triedneho učiteľa alebo vedenia školy.

# Článok 6 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy

## 6.1 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy

* Žiak sa ku všetkým zamestnancom školy správa slušne a zdvorilo.
* Žiak rešpektuje pokyny všetkých zamestnancov školy.
* Zamestnanci školy rešpektujú dôstojnosť žiaka.
* Výkon práv a povinností vyplývajúcich zo školského poriadku musí byť v súlade s dobrými mravmi. Nikto nesmie tieto práva a povinnosti zneužívať na škodu druhého.
* Žiak nesmie byť v súvislosti s výkonom svojich práv postihovaný za to, že podá na iného žiaka, pedagogického zamestnanca či zamestnanca školy sťažnosť.
* Výkonom práv začleneného žiaka so špeciálnymi výchovno-vzdelávacími potrebami nemôžu byť obmedzené práva ostatných žiakov, ktorí sú účastníkmi výchovy a vzdelávania (§ 29 ods. 11 zákona č. 245/2008 Z. z.).
* Každý zamestnanec školy sleduje správanie žiakov s cieľom nepripustiť, prípadne odhaliť sociálnopatologické javy v správaní žiakov, napr. šikanovanie žiakov, prechovávanie drog, poškodzovanie školského majetku a pod.
* Pri akomkoľvek podozrení na šikanovanie a iné sociálnopatologické javy upozorní prevádzkový zamestnanec ktoréhokoľvek pedagogického pracovníka, ktorý je ďalej povinný postúpiť vec triednemu učiteľovi, výchovnému poradcovi a vedeniu školy.

## 6.2 Pedagogický zamestnanec je povinný

* Chrániť a rešpektovať práva žiaka a jeho zákonného zástupcu.
* Zachovávať mlčanlivosť a chrániť pred zneužitím osobné údaje, informácie o zdravotnom stave žiakov a výsledky psychologických vyšetrení, s ktorými prišiel do styku.
* Rešpektovať individuálne výchovno-vzdelávacie potreby žiaka s ohľadom na ich osobné schopnosti a možnosti, sociálne a kultúrne zázemie.
* Usmerňovať a objektívne hodnotiť prácu žiaka.
* Aktívne sa podieľať na kontakte so zákonným zástupcom žiaka.
* Vykonávať pedagogickú alebo odbornú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu.
* Viesť žiakov k dodržiavaniu hygienických zásad a zásad bezpečnej práce.
* Poskytovať žiakovi a zákonnému zástupcovi poradenstvo alebo odbornú pomoc spojenú s výchovou a vzdelávaním, pravidelne informovať žiaka alebo jeho zákonného zástupcu o priebehu a výsledkoch výchovy a vzdelávania, ktoré sa ho týkajú, v rozsahu ustanovenom osobitným predpisom.
* Viesť žiakov školy k uvedomelému dodržiavaniu pravidiel správania a k ochrane zariadenia a ostatného vlastníctva pred jeho poškodením, stratou, zničením a zneužitím.

## 6.3 Spolupráca školy a rodiny

* Škola priebežne informuje zákonných zástupcov o prospechu a správaní žiaka.
* Učiteľ oznamuje zákonným zástupcom nielen nepriaznivé správy o ich deťoch, ale aj kladné hodnotenia a pochvaly.
* Na informovanie zákonných zástupcov slúži elektronická žiacka knižka. Do elektronickej žiackej knižky sa okrem hodnotenia žiaka vpisujú aj dôležité oznamy pre zákonných zástupcov. Na tento účel slúžia aj konzultačné hodiny.
* Konzultačné hodiny učiteľov sa môžu realizovať osobne, telefonicky či elektronicky vo vopred dohodnutom čase - po predchádzajúcej dohode pedagogického zamestnanca so zákonným zástupcom.
* Kontakt zákonného zástupcu žiaka s vedením školy alebo s učiteľmi je možný iba po skončení vyučovania alebo vo vopred dohodnutom čase. Vo výnimočných prípadoch cez prestávky alebo na pozvanie učiteľom v určený čas.

# Článok 7 Podmienky nakladania s majetkom školy a jeho ochrana

## 7.1 Podmienky nakladania s majetkom školy a jeho ochrana

* Žiak je povinný šetriť učebnice a školské potreby, udržiavať v poriadku a čistote svoje miesto, triedu a ostatné školské priestory, chrániť majetok pred poškodením.
* Ak úmyselne alebo z nedbalosti poškodí školský majetok, zákonní zástupcovia sú povinní škodu v plnej miere nahradiť.
* Každý žiak je povinný mať učebnice a zošity riadne zabalené. Ak učebnicu stratí, musí ju zaplatiť.
* Ak žiak prechádza z jednej školy na druhú, učebnice odovzdá škole, z ktorej odchádza.

# Článok 8

# Osobitné bezpečnostné opatrenia

## ****8.1 Osobitné opatrenia v učebni techniky****

* do učebne techniky smie žiak vstupovať iba v sprievode vyučujúceho,
* žiak je povinný prísť na vyučovanie v primeranom pracovnom úbore,
* každý žiak má určené svoje pracovné miesto, ktoré bez dovolenia vyučujúceho nemôže meniť,
* do skladu a kabinetu vstupuje žiak iba so súhlasom učiteľa,
* každý žiak je zodpovedný za nástroje a náradie, ktorými je vybavené jeho pracovisko,
* vyučujúci TECH je povinný preukázateľne oboznámiť žiakov so základnými požiadavkami na bezpečnosť práce s ručnými nástrojmi (*kladivá, sekáče, maticové kľúče, skrutkovače, kliešte, pilníky, ručné píly...*),
* na začiatku vyučovacej hodiny je žiak povinný skontrolovať si svoje pracovisko, nástroje  a náradie, zistené nedostatky ihneď hlási vyučujúcemu,
* je zakázané pracovať s poškodeným náradím,
* na svojom pracovisku udržuje žiak čistotu a poriadok,
* počas vyučovania každý žiak sleduje výklad vyučujúceho, riadi sa jeho pokynmi  a nariadeniami,
* pri praktickej - manuálnej činnosti každý žiak intenzívne pracuje, neruší ostatných spolužiakov a usiluje sa čo najhospodárnejšie využívať svoj pracovný čas,
* žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené,
* pri každej práci dodržujú bezpečnostné predpisy,
* rešpektujú bezpečnostné pokyny vyučujúceho pri práci s jednotlivými nástrojmi a materiálom:  
  -   ostrie nástrojov pri práci musí smerovať vždy od tela a tváre tak, aby žiak nezranil seba ani spolužiaka,  
  -    kde je to možné treba používať ochranné pracovné pomôcky, rukavice,  
  -    pri práci s farbami, lakmi, moridlami a lepidlami pracuje žiak pri otvorenom okne  a po práci je povinný si dôkladne umyť ruky,
* pridelený materiál je žiak povinný využívať hospodárne, neplytvať ním,
* každý žiak má zakázané manipulovať s elektrickým prúdom a strojovým zariadením,
* špeciálne nástroje a náradie vydáva po predchádzajúcom upozornení na bezpečnosť práce s ním vyučujúci,
* úmyselné a svojvoľné poškodenie zariadenia, nástrojov a náradia je povinný nahradiť ten, kto škodu zapríčinil,
* každý žiak je povinný nahlásiť každý úraz a drobné poranenie vyučujúcemu, ktorý je povinný poskytnúť poranenému ošetrenie - prvú pomoc a zariadiť ďalšie opatrenia,
* na konci vyučovacej hodiny je žiak povinný očistiť, skontrolovať a uložiť náradie - ďalej je povinný očistiť svoje pracovisko,
* určená služba je povinná urobiť poriadok v odbornej učebni,
* po skončení hodiny vyučujúci prekontroluje pracovisko, žiaci opúšťajú učebňu na jeho pokyn a samostatne sa presunú do tried na ďalšie vyučovanie, resp. do šatní.

## ****8.2 Osobitné opatrenia pri práci na školskom pozemku****

* žiaci vstupujú na školský pozemok v prítomnosti vyučujúceho a dodržujú jeho pokyny   o bezpečnosti pri práci,
* žiaci sú povinní mať na vyučovacej hodine oblečené vhodné pracovné oblečenie, obutú pevnú obuv,
* pri práci s ostrejšími predmetmi používajú rukavice,
* pracovné nástroje sú povinní nosiť ostrou hranou nadol,
* na školskom pozemku počas práce nejedia a nepijú nápoje,
* pri práci sú povinní dbať na bezpečnosť vlastnú i bezpečnosť spolužiakov,
* v prípade poranenia sú túto skutočnosť povinní ihneď ohlásiť vyučujúcemu,
* po práci si umývajú ruky,
* hlavný uzáver vody na školskom pozemku kontroluje vyučujúci,
* za stav náradia zodpovedá vyučujúci,
* sklad náradia uzatvára vyučujúci a skontroluje stav náradia, ktoré musí byť očistené a bezpečne uložené,
* žiaci zo školského pozemku zásadne odchádzajú pod vedením vyučujúceho.

## ****8.3 Osobitné bezpečnostné opatrenia v učebni školská kuchynka****

* elektrické spotrebiče (*sporák, žehličku, šijací stroj, vysávač, mixér*) zapína a vypína vyučujúci,
* znečistenú dlážku je žiak povinný okamžite po znečistení utrieť, dôkladne vysušiť,
* ostrými predmetmi (*nôž, vidlička, nožnice, ihly..*) sú žiaci povinní zaobchádzať s maximálnou opatrnosťou,
* horúce hrnce a panvice je povolené brať do rúk len s ochranou (*chňapky*),
* poškodené nádoby sa musia vyradiť z prevádzky,
* náradie používané v kuchynke musí byť ostré, s pevnými, nepoškodenými rukoväťami, musí sa ukladať na bezpečné miesto,
* je zakázané pracovať s nožmi proti sebe,
* na čistenie nádob sa nesmú používať pomôcky s kovovými drôtikmi,
* rezné predmety sa musia umývať samostatne a jednotlivo,
* ak sa sklené nádoby pri umývaní rozbijú, umývací kúpeľ sa musí ihneď vypustiť a črepina odstrániť,
* žiaci musia byť preukázateľne oboznámení s návodom výrobcu na obsluhu a údržbu elektrických kuchynských strojov,
* pri sporáku  sú najviac traja žiaci,
* pri odchode z učebne je vyučujúca povinná prekontrolovať, či sú spotrebiče vypnuté.

## ****8.4 Osobitné opatrenia v učebni chémie****

* povinnosťou učiteľa je upozorniť žiakov na bezpečnostné opatrenia a každý žiak je povinný obsah tohto laboratórneho poriadku poznať a dodržiavať ho,
* každý žiak je povinný :  
  -    v učebni dodržiavať čistotu a poriadok,  
  -    zamestnávať sa pridelenou úlohou,  
  -    používať pracovný odev na laboratórne práce (plášť) a iné osobné ochranné prostriedky.
* svojvoľná a nezodpovedná manipulácia s vodou a elektrickým prúdom je zakázaná,
* robiť pokusy, ktoré nie sú predpísané, je prísne zakázané,
* pri práci v učebni dbá každý žiak nielen na svoju bezpečnosť, ale aj na bezpečnosť svojich spolužiakov,
* odpadové kyseliny je nutné najskôr zriediť tak, že ich opatrne lejeme do väčšieho objemu vody a len potom ich vylievame do výlevky,
* horúce roztoky sa najprv schladia alebo sa zriedia studenou vodou,
* v prípade požiaru sa na hasenie zásadne používa piesok alebo hasiaci prístroj,
* každý úraz, najmä poranenie očí, treba hlásiť vyučujúcemu,
* pri strieknutí žieraviny do oka, treba na vymytie použiť prúd čistej vody a postihnutého ihneď odviezť k lekárovi,
* po ukončení práce treba uzavrieť vodu a vypnúť elektrický prúd,
* pred ukončením laboratórneho cvičenia žiaci sú povinní nahlásiť vyučujúcemu zistené závady,
* vstup do učebne chémie, kabinetu chémie majú žiaci len v sprievode vyučujúceho.

## ****8.5 Osobitné opatrenia na hodinách telesnej a športovej výchovy****

* žiaci sú povinní dodržiavať všetky hygienické, bezpečnostné a poriadkové predpisy, o ktorých boli informovaní na úvodnej hodine telesnej výchovy,
* úraz, ktorý sa stal žiakovi počas hodiny, je žiak povinný nahlásiť učiteľovi, ktorý úraz ošetrí a zabezpečí ďalšie opatrenia,
* žiaci prichádzajú do priestorov prechodovej chodby na konci prestávky,
* príchod žiakov do telocvične a odchod z telocvične je výlučne v sprievode učiteľa,
* žiaci sú povinní cvičiť v dohodnutom cvičebnom úbore,
* ak si žiak bezdôvodne nedonesie cvičebný úbor, vyučujúci mu do elektronickej triednej knihy zapíše poznámku: „ Žiak si nedoniesol cvičebný úbor na hodinu TŠV“,
* hodinky, šperky, peniaze alebo cenné predmety žiaci odkladajú pred hodinou TŠV, na TŠV nepatria,
* **je prísny zákaz v telovýchovných priestoroch jesť, piť, fajčiť, požívať alkohol alebo iné omamné látky alebo žuť žuvačku!!!,**
* ak je žiak necvičiaci zo zdravotných dôvodov, predloží učiteľovi o tom potvrdenie pred začiatkom hodiny od rodiča max 3-krát za polrok,
* ak je žiak necvičiaci a je prítomný na vyučovaní, učiteľ mu určí zamestnanie - pomocné merania, zapisovania výkonov, príprava náčinia a iné pomocné činnosti,
* žiak vykonáva len takú športovú činnosť, ktorú mu určí učiteľ, dbá, aby  dodržiaval pokyny na bezpečné prevádzanie činností,
* pri kolektívnych športoch má obzvlášť na zreteli bezpečnosť všetkých účastníkov,
* pri cvičení používa len také športové náradie, náčinie, ktoré  určí učiteľ,
* bez vedomia a priameho pokynu učiteľa sa nesmie zdržiavať v náraďovni,
* po skončení cvičenia žiaci spoločne uložia športové náradie,
* opustiť cvičebný priestor je možné len so súhlasom vyučujúceho,
* z telocvične žiaci odchádzajú spoločne do šatní, po prezlečení čakajú na ďalšie pokyny vyučujúceho, nepoškodzujú pritom akékoľvek zariadenie šatní,
* v priestoroch šatní a spŕch sú žiaci povinní pohybovať sa krokom, aby nedošlo k pošmyknutiu a následnému zraneniu,
* v priestoroch telocvične je zakázané manipulovať s otvoreným ohňom,
* žiaci odchádzajú z priestorov šatní spoločne na pokyn vyučujúceho,
* ak je žiak na základe rozhodnutia riaditeľa školy oslobodený z vyučovania predmetu, je počas vyučovania prítomný na hodinách telesnej výchovy; ak je vyučovací predmet zaradený ako prvá alebo posledná vyučovacia hodina dňa, môže byť žiak so súhlasom zákonného zástupcu uvoľnený z výchovy a vzdelávania.

## ****8.6 Osobitné opatrenia v učebni informatiky****

Okrem povinností uvedených vo školskom poriadku, sú žiaci informatiky (*počítačová miestnosť*) ďalej povinní dodržiavať nasledovné nariadenia:

* prísť na vyučovanie v primeranom oblečení, ktoré by neprekážalo vo vyučovaní,
* do učebne smie žiak vstupovať iba v prezuvkách a v sprievode vyučujúceho,
* v učebni je zakázané jesť a piť,
* vyučujúci určí každému žiakovi jeho pracovné miesto – počítač,
* žiak sa na svoje miesto dostaví bez utekania, miesto si nesmie svojvoľne vymieňať,
* v prípade, že je na jedno miesto viac žiakov, je žiak povinný sa časovo podeliť so svojimi spolužiakmi,
* každý žiak je zodpovedný za jemu pridelený počítač a spôsobenú úmyselnú škodu na zariadení pridelenej výpočtovej techniky je povinný uhradiť zákonný zástupca žiaka,
* žiaci nevyrušujú pri práci svojich spolužiakov neprimeraným hlukom a zbytočným pohybom po učebni,
* žiaci sa pohybujú po učebni opatrne, dávajú pozor na elektrické rozvody, elektrické zásuvky a nezasahujú do elektrického obvodu počítača,
* je zakázané pracovať s poškodeným počítačom,
* žiaci sú povinní nahlásiť každú poruchu počítača alebo príslušenstva,
* žiaci bez vedomia vyučujúceho nezasahujú do systému počítača ani do jeho mechaniky,
* je zakázané bez súhlasu vyučujúceho používať súkromné nosiče na prehrávanie alebo nahrávanie súborov,
* po skončení vyučovacej hodiny žiaci v učebni dôkladne vyčistia priestor okolo počítačov, uložia stoličky, pričom venujú pozornosť elektrickým káblom.

# ****Článok 9 Opatrenia pri infekčných ochoreniach****

## ****Pedikulóza****

## 9.1 Povinnosti školského zariadenia

* v prípade výskytu vší aspoň u 1 žiaka zabezpečiť informovanosť všetkých rodičov detí príslušnej triedy alebo inej skupiny, v ktorej sa žiak zdržiaval,
* pri akomkoľvek podozrení učiteľa na možný výskyt vší u dieťaťa, oznámiť túto skutočnosť vedeniu školy a rodičovi,
* informovať rodičov, že sa budú v detských kolektívoch vykonávať preventívne opatrenia priebežným sledovaním charakteristických prejavov možného výskytu vší a v rámci ranného filtra prezerať deťom vhodným spôsobom vlasovú časť hlavy,
* opatrenia v školskom kolektíve i v rodinách prebiehajú súčasne,  
  - ak sa do 21 dní od výskytu vši v kolektívne neobjavia, ohnisko možno považovať za skončené.

## 9.2 Odporúčanie pre rodičov pri výskyte vší - dodržiavanie hygienických zásad v rodine, dodržiavanie osobnej hygieny vrátane

* výmena osobnej a posteľnej bielizne,
* pranie bielizne pri vysokých teplotách,
* pranie a dezinfekcia čiapok, šatiek, šálov, hrebeňov,
* pravidelné prehliadky vlasov detí,
* poslať dieťa do detského kolektívu bez vší a hníd,
* informovať detské kolektívne zariadenie o výskyte vší u svojho dieťaťa za účelom zabezpečenia opatrení aj v kolektívnom zariadení

**Všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie !!!**

# Článok 10 Iné

## 10.1 Triedna samospráva žiakov

* Žiacky kolektív triedy si so súhlasom triedneho učiteľa volí triednu žiacku samosprávu na čele s predsedom a ďalšími členmi podľa odporúčania triedneho učiteľa.
* Predseda zastupuje triedu v školskom parlamente, dbá o poriadok, správanie spolužiakov a o inventár triedy. Predkladá požiadavky triednemu učiteľovi   
  a ostatným vyučujúcim.
* Povinnosti ďalších členov určuje triedny učiteľ.
* Triedna žiacka samospráva je pomocný orgán triedneho učiteľa.

## 10.2 Povinnosti týždenníkov

Týždenníkov na nasledujúci týždeň určuje triedny učiteľ vždy v piatok. Sú dvaja a ich mená triedny učiteľ zapíše do poznámky v elektronickej triednej knihe.

Povinnosti týždenníkov sú najmä:

* pred vyučovaním skontrolovať poriadok v triede,
* pred vyučovaním a počas prestávok zotrieť tabuľu, pripraviť kriedy a učebné pomôcky na vyučovanie podľa pokynov vyučujúcich,
* ak sa vyučujúci v priebehu 5 minút nedostaví na vyučovanie, oznámiť to zástupcovi riaditeľa školy,
* na každej hodine hlásiť vyučujúcemu chýbajúcich žiakov,
* po skončení vyučovania v triede uložiť pomôcky, zotrieť tabuľu a uložiť kriedu, zatvoriť vodovodné kohútiky, zhasnúť svetlo a skontrolovať zatvorenie okien,
* dbať o estetické prostredie triedy, vrátane starostlivosti o kvety a triedenia odpadu.

# Článok 11 Záverečné ustanovenie

1. Zmeny a doplnky školského poriadku vydáva riaditeľ školy po prerokovaní s orgánmi školskej samosprávy a v pedagogickej rade.
2. Školský poriadok sa zverejnení v zborovni, v miestnosti zástupcu riaditeľa školy, v riaditeľni a na webovom sídle školy. Na tabuli oznamov pred vchodom do budovy školy sa zverejní obsah školského poriadku s odkazom, kde je možné prečítať si jeho plné znenie.
3. Riaditeľ školy s poriadkom oboznámi zamestnancov školy a triedni učitelia s ním preukázateľným spôsobom oboznámia žiakov. Triedni učitelia o vydaní a obsahu školského poriadku informujú zákonných zástupcov žiakov.
4. Školský poriadok nadobúda účinnosť dňom 5. 9. 2022. Týmto dňom sa ruší školský poriadok z 5. 9. 2016.

Vo Veľkých Levároch 5. 9. 2022 Mgr. Vladimíra Perničková, riaditeľka

# 

# Príloha č. 1

## Starostlivosť o zovňajšok žiaka a úprava vzhľadu žiaka

Žiak musí byť v škole a na všetkých školských i mimoškolských podujatiach vhodne, čisto oblečený a upravený (viď. §20 ods.1 Vyhlášky MŠ SR č.320/2008 o základnej škole v aktuálnom znení 437/2020, platnej od 18. decembra 2020).

* Pred vyučovaním sa žiak prezúva a necháva si obuv a vrchný odev v šatni.
* Na vyučovanie prichádza žiak vhodne (adekvátne), čisto a bez výstredností oblečený a upravený.
* Odporúčaná a na škole vyžadovaná norma vhodného obliekania z etického a zdravotného hľadiska je stanovená tak, že oblečenie nesmie byť priehľadné/priesvitné musí zakrývať celý trup (brucho nesmie byť odhalené), bez veľkých výstrihov na hrudi či chrbte (odhaľujúcich spodné prádlo). Dĺžka minisukní a krátkych nohavíc je ohraničená dosahom rúk.
* Žiakovi sa neodporúča nosiť dennodenne tepláky zo zdravotných a estetických dôvodov.
* V budove školy žiaci na hlavách nemajú čiapky ani iné pokrývky hlavy a nenosia na tvári slnečné okuliare.
* Výstrednosti sú zakázané. Za výstrednosť sa považuje piercing na viditeľnom mieste, farebné vlasy, účesy vo forme chocholov, vystrihaných, či vyholených pásov. Rovnako sa za výstrednosť považuje výrazné líčenie a lakovanie nechtov. Úprava tváre líčením pre žiakov ZŠ zo zdravotného hľadiska nie je vhodná. Miera tolerancie je stanovená na aplikáciu jemného, málo výrazného make-upu, ktorý sa používa na úpravu aknóznej pleti, bezfarebný, málo výrazný lesk na pery, či bezfarebný alebo telový lak na nechty.
* Zakazuje sa do školy nosiť na oblečení alebo školských potrebách označenia potláčajúce a odsudzujúce isté skupiny ľudí, výrazy provokujúce násilie a nenávisť, sexuálne narážky, symboly propagujúce fašizmus, rasizmus, drogy, či už v nápisoch alebo obrázkoch.
* Žiak dbá na dodržiavanie osobnej hygieny, čistotu nechtov a vlasov. Dĺžka vlasov nesmie obmedzovať funkciu zmyslových orgánov (hlavne očí).
* Trvalé tetovanie je neodporúčané. Je zakázané maľovať si po tele.
* Na pracovné vyučovanie, technickú výchovu a výtvarnú výchovu má žiak vhodný pracovný odev podľa pokynov vyučujúceho.
* Na hodinách telesnej výchovy používa cvičebný úbor podľa pokynov vyučujúceho; nie je dovolené cvičiť v oblečení, ktoré má žiak na sebe počas vyučovania.
* V prípade, že žiak poruší niektoré z ustanovení, škola postupuje nasledovné:

- pri prvom porušení, bude so žiakom vykonaný pohovor,

- pri druhom porušení, budú kontaktovaní rodičia,

- pri treťom porušení, nebude pripustený na vyučovanie a rodič bude upovedomený o tom, že si ho má prísť prevziať. Pri opakovanom porušovaní školského poriadku, bude žiakovi udelené výchovné opatrenie.

# 

# Príloha č. 2

## Používanie mobilných telefónov a iných elektronických zariadení žiakmi v škole

Mobilné telefóny, ipody, smartfóny a iné multimediálne zariadenia má žiak prísne zakázané nosiť a používať ich v škole bez dovolenia riaditeľa školy! V prípade, že žiak bude mať takéto zariadenia v škole, budú mu bezodkladne odobraté a ich vrátenie sa riadi týmito pravidlami:

* 1. porušenie – odobratie mobilného telefónu, ipodu, smartfónu alebo iného multimediálneho zariadenia triednym učiteľom (vrátenie po skončení vyučovania) + poznámka do elektronickej žiackej knižky.
* 2. porušenie – odobratie mobilného telefónu, ipodu, smartfónu, alebo iného multimediálneho zariadenia a odovzdanie riaditeľovi školy (bude vyzvaný rodič, aby sa dostavil na prevzatie príslušného odobratého zariadenia) + udelenie napomenutia triednym učiteľom.
* 3. porušenie – odobratie mobilného telefónu, ipodu, smartfónu alebo iného multimediálneho zariadenia a odovzdanie riaditeľovi školy (bude vyzvaný rodič, aby sa dostavil na prevzatie príslušného odobratého zariadenia) + udelenie pokarhania triednym učiteľom.
* 4. porušenie – odobratie mobilného telefónu, ipodu, smartfónu alebo iného multimediálneho zariadenia a odovzdanie riaditeľovi školy (bude vyzvaný rodič, aby sa dostavil na prevzatie príslušného odobratého zariadenia) + udelenie pokarhania riaditeľom školy.
* 5. porušenie – odobratie mobilného telefónu, ipodu, smartfónu alebo iného multimediálneho zariadenia a odovzdanie riaditeľovi školy (bude vyzvaný rodič, aby sa dostavil na prevzatie príslušného odobratého zariadenia) + udelenie zníženej známky zo správania.